Образац потврде за коришћење градског превоза

Ради боље информисаности јавности у вези са изгледом обрасца потврде коју је потребно да послодавци издају запосленима или радно ангажованим лицима, у сврху коришћења јавног градског превоза, након укидања ванредног стања, Министарство за рад, запошљавање, борачка и социјална питања доставља на увид јавности образац своје потврде.

Потврда треба да садржи: назив и седиште послодавца, датум доношења потврде, правни основ, име и презиме запосленог или радно ангажованог , те да се издаје у сврху коришћења градског и приградског превоза у циљу доласка и одласка са рада, коришћења услуга вртића, предшколских установа и продуженог боравка у васпитно-образовним установама, као и потпис овлашћеног лица.



|  |
| --- |
| **РЕПУБЛИКА СРБИЈА** |
| МИНИСТАРСТВО  ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА |

Број: ­­­­­­\_\_\_\_\_\_\_/2020-05

Датум: 05.05.2020. године

Немањина 22-26

Београд

На основу члана 23. став 2. Закона о државној управи („Службени гласник РС”, бр. 79/05, 101/07, 95/10, 99/14, 47/18 и 30/18 – др. закон) издаје се

ПОТВРДА

Потврђује се да је \_\_\_\_\_\_\_\_\_\_\_\_\_\_\_\_\_ запослен/а (или радно ангажован/а) у Министарству за рад, запошљавање, борачка и социјална питања.

Потврда се издаје у сврхе коришћења градског и приградског превоза у циљу доласка и одласка са рада, коришћења услуга вртића, предшколских установа и продуженог боравка у васпитно-образовним установама, имајући у виду да су на снази и даље ванредне мере ради сузбијања и спречавања ширења заразне болести COVID-19.

Потврда се издаје искључиво у наведене сврхе, а може се користити почев од 11. маја 2020. године до окончања примене ванредних мера услед којих је издата, односно док постоје околности услед којих се потврда издаје.

МИНИСТАР

Зоран Ђорђевић